Καρόλα των Βάσα

Η Καρόλα (σουηδ. Carola av Wasa, 5 Αυγούστου 1853 – 15 Δεκεμβρίου 1907) του Οίκου των Βάσα ήταν πριγκίπισσα της Σουηδίας και η τελευταία βασίλισσα της Σαξονίας.

Βιογραφία
 Πρώιμη ζωή 
Η Καρολίνα Φρειδερίκη Φραγκίσκη Στεφανία Αμαλία Καικιλία γεννήθηκε στις 5 Αυγούστου 1833 στο Παλάτι Σενμπρούν στη Βιέννη, και ήταν το δεύτερο παιδί και η μοναχοκόρη του Γουσταύου, Διαδόχου Πρίγκιπα της Σουηδίας, και της Λουίζας Αμαλίας της Βάδης. Ήταν γνωστή με το όνομα "Καρόλα". Ο αδελφός της, Λουδοβίκος, ήταν θνησιγενής.

Οι γονείς της χώρισαν το 1844 και εκείνη έμεινε με τη μητέρα της στο Κάστρο Μόραβετς στην Τσεχία. Ανέπτυξε αγάπη για τη ζωγραφική, το σχέδιο, το θέατρο και το σκάκι. Λόγω του άσθματος της μητέρας της, επισκέπτονταν συχνά λουτροπόλεις  στο Μεράνο, στη Βενετία, το Μπολτσάνο και τη Βάδη. Μιλούσε άπταιστα γερμανικά, γαλλικά και αγγλικά, και λίγο σουηδικά, ενώ μεταστράφηκε στον Καθολικισμό, όπως και η μητέρα της, το 1852.

Γάμος
Το 1851 η δεκαοκτάχρονη πλέον Καρόλα θεωρήθηκε μια από τις πιο όμορφες Ευρωπαίες πριγκίπισσες. Οι μνηστήρες ήταν πολλοί, ανάμεσά τους και ο Ναπολέων Γ΄ των Γάλλων, τελικά αποφασίστηκε να παντρευτεί τον Αλβέρτο, Διάδοχο Πρίγκιπα της Σαξονίας, ο οποίος επισκέφθηκε τη Βιέννη τον Ιανουάριο του 1853 με αυτόν τον στόχο, επισημοποιώντας τον αρραβώνα τους. Η ένωση αυτή δεν έτυχε αποδοχής στη Σαξονία, κυρίως λόγω του διαζυγίου των γονιών της. Παρ' όλα αυτά, ο γάμος έγινε στις 18 Ιουνίου 1853 στη Δρέσδη και, σε αντίθεση με άλλους βασιλικούς ή δυναστικούς γάμους, ήταν ευτυχισμένος. Δεν απέκτησαν παιδιά.

Η Καρόλα είχε πολύ καλές σχέσεις με τα πεθερικά της, ακόμα και στις δύσκολες συνθήκες που συνάντησαν. Το 1873 ο Αλβέρτος ανεβαίνει στο θρόνο και η Καρόλα γίνεται βασίλισσα. Το 1888 η Καρόλα μαζί με τον σύζυγό της έκαναν επίσημη επίσκεψη στη Σουηδία.

 Το τέλος 
Πέθανε στο Παλάτι Τσβίνγκερ στη Δρέσδη στις 15 Δεκεμβρίου 1907 σε ηλικία 74 ετών. Είναι θαμμένη στον Καθεδρικό Ναό της Αγίας Τριάδας της Δρέσδης.

Η Καρόλα ήταν η τελευταία βασίλισσα της Σαξονίας: η σύζυγος του προτελευταίου βασιλιά απεβίωσε και η σύζυγος του τελευταίου βασιλιά διαζεύχθηκε πριν εκείνοι διαδεχθούν το θρόνο.

Οικογένεια
Παντρεύτηκε το 1853 τον Αλβέρτο της Σαξονίας. Δεν απέκτησαν απογόνους.

Πρόγονοι

Τίτλοι
 5 Αυγούστου 1833 – 18 Ιουνίου 1853: Η Βασιλική Υψηλότητα Πριγκίπισσα Καρόλα της Σουηδίας
 18 Ιουνίου 1853 – 29 Οκτωβρίου 1873: Η Βασιλική Υψηλότητα Η Διάδοχος Πριγκίπισσα της Σαξονίας
 29 Οκτωβρίου 1873 – 19 Ιουνίου 1902: Η Μεγαλειότητα Της Η Βασίλισσα της Σαξονίας
 19 Ιουνίου 1902 – 15 Δεκεμβρίου 1907: Η Μεγαλειότητα Της Η Χήρα Βασίλισσα της Σαξονίας

 Τιμητικές διακρίσεις 
25px
 Βασίλειο της Ισπανίας: Κυρία του Τάγματος των Ευγενών Κυριών της Βασίλισσας Μαρίας Λουίζας

Παραπομπές

Idun number 28, Friday 13 July 1888 

 Schimpff, George von. Aus dem Leben der Königin Carola von Sachsen: zur fünfundzwanzigjährigen Regierungs-Jubelfeier Seiner Majestät des Königs und Ihrer Majestät der Königin. Leipzig: J.C. Hinrichs, 1898.
 Almanach de Gotha, Gotha 1887 und 1901
 Hultman, H.: Prinsen av Vasa, Stockholm 1974
 Louisa of Tuscany, Ex-Crown Princess of Saxony: My Own Story, London 1911

 Εξωτερικοί σύνδεσμοι 

|-

Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Οίκος των Βέττιν
Κατηγορία:Σουηδοί ευγενείς
Κατηγορία:Σουηδέζες πριγκίπισσες
Κατηγορία:Διάδοχοι της Σαξονίας
Κατηγορία:Βασίλισσες της Σαξονίας